नव वर्ष मनाने श्रद्धालु पहुंचेंगे खाटू जीणधाम, तैयारियां शुरू
आस्थाकी चौखट जीणधाम में नववर्ष,2016 के आगमन की तैयारियां जोर शोर से चल रही हैं। पुजारी परिवार के लोग मंदिर में श्रद्धालुओं की सुरक्षा एवं दर्शन व्यवस्था में लगे हुए हैं। मंदिर के हीरालाल शास्त्री पुजारी, घनश्याम पुजारी, सत्यनारायण पुजारी, दिनेश पुजारी, कमलपुजारी, भगवान सिंह चौहान ने बताया िक हर साल जीणमाता में नव वर्ष पर बड़ा कार्यक्रम होता हैं। इसमें कोलकाता, जयपुर, सूरत, हरियाणा,दिल्ली, मुम्बई एवं अनेक प्रांतों के लोग मैया के दरबार में धोक लगाने पहुंचते हैं। पुजारियों ने बताया कि इस मौके पर कन्या को देवी के रूप में रथ में बैठाकर मंदिर तक लाया जाएगा। जहां उस कन्या की पूजा-अर्चना की जाएगी उसके बाद शाम छह बजे महाआरती होगी। उसके बाद रात्रि नौ बजे से मैया के मंगल पाठ होंगे तथा रात्रि को बाहरी कलाकारों द्वारा अनेक रंगारंग भजनों की प्रस्तुतियां भी कलाकारों द्वारा प्रस्तुत की जाएगी।
चुनरीमहोत्सव में ये रहेगा विशेष :
नएसाल पर जीणमाता में होने वाले भव्य कार्यक्रम चुनरी महोत्सव में मैंया को रात बारह बजे 51 किलो लड्डू का भोग लगेगा तथा कोलकाता दिल्ली के फूलों से पूरे मंदिर परिसर को सजाया जाएगा। सजावट के लिए बाहरी कलाकार अंतिम रूप देने में लगे हुए हैं। विशेष कार्यक्रम में भजन संध्या के बाद रात्रि बारह बजे नए साल में सभी काम सिद्ध हो,नारे के साथ 151 मीटर की चुनरी भारी जयकारों के साथ माता को चुनरी ओढ़ाई जाएगी तथा भारतवर्ष में शांति अमन चैन दुआ मांगी जाएगी।
कन्याभ्रूण हत्या रोकने के लिए पुजारी करेंगे : नएसाल पर जितने भी भक्त जीणमाता को धोक लगाने पहुंचेंगे। उनको जीणमाता पुजारी परिवार कन्या भ्रूण हत्या जड़ से खत्म हो की अपील करेगा। पुजारियों का कहना हैं कि हर साल बेटियों के लिए ही यह कार्यक्रम रखा जाता हैं। हमारे देश में बेटियों की संख्या बढ़े तथा बेटियों को हर जगह बेटे से ज्यादा सम्मान मिले इसी प्रेरणा से भक्तों को प्रेरित किया जाएगा।
hin_Deva hin_Deva hin_Deva hin_Deva hin_Deva